google/wiki40b huggingface dataset:
Panyu

Panyu (kinesisk: 番禺区; pinyin: Pānyú; kantonesisk jyutping: Pun1 Jyu4) er et distrikt i storbyen Guangzhou i Guangdong i Kina. Panyu var en egen by før den ble administrativt lagt inn under Guangzhou.  Navnet Panyu går tilbake til Qin Shi Huangs erobring av Guangdong, og var det gamle navnet på dagens Guangzhou. Distriktet dekker 661,87 km².

Historie

Det er kjent i det minste elleve spekulasjon er om navnets etymologi. Etableringen av byen fant sted i 214 f.Kr., og dermed er Panyu en av Kinas eldste byer. Den ble hovedstad for riket Nanyue i 204 f.Kr. Arkeologiske utgravninger viser at dette var et blomstrende handelssenter - her er funnet artefakter av sørøstasiatisk, indisk og afrikansk opprinnelse.  
Den 28. april 2005 ble bydistriktet Nansha (南沙) utskilt fra Panyu.

Kulturminner

I storkommunen Nancun ligger Yuyinhagen (余荫山房), i storkommunen Xinzao er to graver fra det sørlige Han-rikets tid (南汉二陵, Nan Han er ling) og i storkommunen Shilou ligger det gamle Lianhua Shan-steinbruddet, som alle er oppført på Folkerepublikken Kinas liste over kulturminner.

Samferdsel

Guangzhou sørbanegård ligger i Shibi i bydistriktet Panyu, ca. 15 km sørøst for sentrum i Guangzhou. Jernbanestasjonen ble tatt i bruk i 2010 da høyhastighetsbanen Wuhan-Guangzhou ble satt i drift. I 2011 kom Guangzhou–Zhuhai Intercity Mass Rapid Transit i drift. I 2012 ble Wuhan-Guangzhou forlenget nordover til Beijing. Fra denne stasjonen betjenes også Guangzhou–Shenzhen–Hong Kong Express Rail Link.
Woughton on the Green

Historie

I Domesday Book (1086) nevnes stedet som Ulchetone, som er angelsaksisk for «Eoacas gård». Allerede løpet av 1100-tallet fikk navnet sin moderne form, Woughton.
Landsbyen var opprinnelig kun kalt for «Woughton», men ved 1750 var den allerede begynt å bli omtalt som «Wofton on the Green». Det er sannsynlig at tillegget ble lagt til for å adskille landsbyen fra andre steder i nærheten med det samme navnet. «On the Green», «på gressmarken», viser til et stort område dekket av gress som lå sentrum av landsbyen; det tradisjonelle «village green», landsbyparken.
Rundt midten av 1800-tallet var Woughton blitt en stor landsby, mest på grunn av jernbanen som passerte gjennom på vei til Wolverton og på grunn av Grand Union-kanalen.
Woughton er i dag en bydel med forstadspreg, men den har beholdt en del av sin selvstendighet som et verdslig sogn som også omfatter andre områder i byen. Sognerådet møtes fortsatt i sognekirken, som er viet til Jomfru Marias opptagelse i himmelen.
Avdeling for biomaterialer

Avdeling for biomaterialer ved Det odontologiske fakultet ved Universitetet i Oslo driver forskning med relevans til klinisk odontologi og medisin, primært innen biomaterialer.
Forskningen fokuserer på det tverrfaglige, og ansatte omfatter forskere innenfor molekylærbiologi, cellebiologi, odontologi, medisin, mikrobiologi, biokjemi, kjemi og materialteknologi.
Amaq

Amaq er en informasjonskanal som regnes å stå IS (Den islamske staten Irak og Levanten) nær. Informasjonskanalen som opptrådte første gang i 2014, er ikke medlem av noen internasjonal nyhetsorganisasjon.
Gjennom Amaq videreformidles propaganda direkte fra IS. Formidlingen skjer i form av korte meldinger i et nøkternt språk, gitt over en kryptert telefonapp (Telegram). Amaq har formidlet egeninnspilte videoer av senere massemordere, for eksempel under drapene i Berlin 2016. Amaq har en rekke ganger formidlet erklæringer fra IS om at den står bak en aktuell voldsutøvelse . Amaq dukket opp første gang i 2014 under kampene om den syrisk-kurdiske byen Kobane i Syria.
Kurland (Skåne)

Kurland er et tettsted i Trelleborg kommune i Skåne län i Sverige. Det ligger like vest for byen Trelleborg. I 2010 hadde tettstedet 507 innbyggere.
Apteralcidion

Utseende

En middelsstor, matt, brun trebukk. Antennene er betydelig lengre enn kroppen. Pronotum er tønneformet, dekkvingene litt rundede, tilspissede bak. Beina er nokså lange og kraftige.

Utbredelse

Slekten er bare kjent fra Costa Rica og Panama.
Windows NT 3.1

Windows NT 3.1 er et tidligere operativsystem som ble utviklet av Microsoft. Av kommersielle grunner ble det oppkalt etter Windows 3.1, men arkitekturen var grunnleggende forskjellig. Windows NT 3.1 var det første i Windows NT-familien av operativsystemer. Det ble lansert 27. juli 1993, siste oppdatering ble lansert 29. oktober 1994, og den 31. desember 2000 opphørte Microsofts support for systemet.
Operativsystemet kom i tre utgaver for 32-biter X86-32, 32-biter MIPS og 64-biter DEC Alpha.
Ski Storband

Ski Storband er et storband med røtter i Ski kommune sør for Oslo. Det ble dannet i 1976 av medlemmer av Ski Ungdomskorps og har vært i kontinuerlig drift siden. Ski Storband har tradisjonell storbandbesetning med 4 trompeter, 4 tromboner, 5 saxofoner og en rytmeseksjon bestående av keyboards, gitar, bass og trommer. Medlemmene er en kombinasjon av gode amatører, musikere og studenter med musikkhøyskolebakgrunn, musikkelever fra videregående skoler og folk med erfaring fra danseband, teaterjobber og NRKs radiostorband. Bandets repertoar ligger hovedsakelig i mainstreamtradisjonen, men bandet har i stadig større grad åpnet for andre stilretninger og sjangre. Bandet har en særlig interesse for samarbeid med vokalister og andre solister som har hevdet seg i de lokale jazzmiljøene, og prøver å trekke inn musikere fra kulturskolene, musikklinjene på videregående skoler og NMH. 
Gjennom sin snart 43 år lange historie har Ski Storband samarbeidet med en lang rekke kjente instrumentalister og vokalister som Bjarne Nerem, Frode Thingnæs, Laila Dalseth, Arne Domnerus, Benny Bailey, Svante Thuresson, Putte Wickman, Severi Pyysalo, Majken Christiansen, Shannon Mowday, Frode Kjekstad, Marian Aas Hansen, Åge Sten Nilsen, Heidi Gjermundsen Broch, Stina Stenerud, Eivind Aarset, Mari Eriksmoen, Kadri Voorand, Kalevi Louhivuori, Hildegunn Øiseth, Silya Nymoen og Rebekka Bakken. Bandet har spilt i England, Tyskland, Sverige, Danmark, Estland og Finland. I 2013 var den amerikanske stjernetenoristen Eric Alexander solist med bandet, og i 2015 deltok bandet i "Nordisk storbandtreff" med band som UMO Helsinki Jazz Orchesta, Bohuslän Big Band og KLUBB BigBand fra Danmark. Senere samme år fikk bandet besøk av svenske Margareta Bengtson, kjent fra sanggruppen The Real Group.
Bandet spilte inn sin første plate (LP) i 1987 med Grethe Kruse som sangsolist, hovedsakelig med arrangementer av Kjell Norman-Pedersen. Plate nummer to (CD) ble utgitt i 2009, denne gang med gjestesolistene Majken Christiansen (vokal) og Frode Kjekstad (gitar). CD-en fikk fine anmeldelser, bl.a. i det svenske jazztidsskriftet Orkesterjournalen. Bandets siste plate, den funkinspirerte "Gone Skiing" med spesialskrevet musikk av Frode Kjekstad/Shannon Mowday  kom ut høsten 2017 med solistene Shannon Mowday (saksofoner) og Frode Kjekstad (gitar). I 2017 trakk bandet fullt hus i Rådhusteatret i Ski med storbandversjonen av Silya Nymoens musikk med Silya selv som solist. Største satsing  i 2018 var konserten med internasjonalt kjente Rebekka Bakken med  musikk av Tom Waits arrangert for Frankfurt Radio Big Band, utgitt på plate i 2014. Ski Storband var første storband i Norge som spilte  denne musikken.
Bandet ble frem til 1986 ledet av pianisten og arrangøren Kjell Norman-Pedersen. I 1986 overtok trombonisten Geir Gaarder det musikalske ansvaret. Han ble i 1995 avløst av trompeteren Arne Hiorth, som beholdt dirigentpinnen til 2003. Siden har det vært ledet av saksofonisten Biørn Barlo. Både Gaarder og Barlo har tidligere vært medlemmer av bandet.
Luftwaffe (Wehrmacht)

Luftwaffe var Nazi-Tysklands flyvåpen, opprettet den 26. februar 1935 i strid med Versaillestraktaten fra 1919. Luftwaffe ble oppløst ved annen verdenskrigs avslutning. Luftwaffe hadde monopol på flyvning i de tyske væpnede styrker (Hermann Göring: «Alles was fliegt, gehört mir»); selv pontongfly på slagskip, fallskjermsstyrker og små observasjonsfly som i andre land ville høre under hæren og flåten.

Beskrivelse

Ved annen verdenskrigs utbrudd i september 1939 var Luftwaffe verdens største og mest moderne flyvåpen. Tysklands 16 år uten flystyrker gjorde at Luftwaffe ble styrt av hæroffiserer. Luftwaffe var et eminent taktisk flyvåpen, men elendig strategisk. Så lenge Luftwaffe støttet panserstyrkene i Blitzkrieg-konseptet i Polen, Vest-Europa, Afrika og Sovjetunionen, klarte det seg perfekt, men når det selvstendig skulle kjempe over De britiske øyer, kom det til kort. En strategisk bombestyrke ville ha kunnet svekke den sovjetiske våpenindustri ved Uralfjellene.
Hermann Göring var sjef for Oberkommando der Luftwaffe (OKL). Han utmerket seg som flyveress under første verdenskrig og var Adolf Hitlers naturlige valg som Luftwaffes sjef. Göring var korrupt og skaffet kontrakter til venner fremfor å velge de beste produsenter. En annen brist var hans hang til overdreven skryt på Luftwaffes vegne.
Luftwaffe kunne ikke utslette Royal Air Force før en tysk invasjon av England, det kunne ikke hindre allierte bombefly i å bombe Tyskland sønder og sammen, det kunne ikke forsyne den omringede 6. armé ved Stalingrad og gav dårlig flyrekognosering for ubåtene i Atlanterhavet – alt sammen noe Göring skrytt av at de ville klare.

Schwarze Männer

Luftwaffes flymekanikere ble kalt die schwarze Männer, pga. deres svarte kjeledrakter. Hver Gruppe hadde et Flughafenbetriebskompanie ledet av en Ingenieur-Offizier. Der var cirka 150 mekanikere oppdelt i en Betriebszug til hver Staffel til småettersyn og -reparasjoner samt et Werkstattzug til større arbeider.
Prüfmeister für Zellen var ansvarlig for flyenes kropp og vinger, Prüfmeister für Triebwerke var ansvarlig for flyenes motorer, og Prüfmeister für Elektrische Anlage var ansvarlig for flyenes elektriske installasjoner.
Sportsklubben Brann i europacup

Sportsklubben Brann i europacup inneholder samtlige resultater som Sportsklubben Brann har oppnådd i Europacup. Den første gangen brann kvalifiserte seg til europacup var i 1973, etter å ha vunnet Norgesmesterskapet i fotball for menn 1972. Den hittil siste gangen de har kvalifisert seg til Europa var i 2017 etter å ha vunnet sølv i Tippeligaen 2016.
Nephalius

Utseende

Middelsstore, slanke, lyst brunlige trebukker. Antennenene er betydelig lengre enn kroppen. Pronotum har rundede sider uten tenner. Dekkvingene er omtrent parallellsidige og ender i en spiss.

Levevis

Larvene lever i død ved, mest av løvtrær.

Utbredelse

Slekten er utbredt i Sør-Amerika.
Guyana Zoological Park

Guyana Zoological Park er en dyrepark i Guyanas hovedstad Georgetown. Dyreparken åpna offisielt i 1952, men tomta hadde blitt brukt som botanisk hage siden 1895. Parken har over 100 ulike arter, derav om lag 30 pattedyrarter, 40 fuglearter, 15 reptilarter og 20 fiskearter. Blant de viktigste attraksjonene er harpyørner og manater.
Pararhopaea

Utbredelse

Slekten er utbredt i Australia.
Roh Moo-hyun

Bakgrunn

Roh ble født i en fattig bondefamilie i Gimhae, nær Busan, sørøst i Sør-Korea. Før han ble politiker var Roh menneskerettsadvokat.

Politiker

Hans politiske karriere var preget av dramatiske begivenheter, blat annet forsøk på å bekjempe regionalismen i Sør-Koreas politiske liv. 
Flere kontroverser preget presidentskapet hans. Opposisjonen forsøkte blant annet en riksrettssak mot ham, uten å lykkes. Selv om han ble gjeninnsatt på presidentposten (og med sterkere mandat enn da han startet), hadde de fortsatte kontroverser og beskyldninger om inkompanse svekket hans popularitet.
Rohs politiske høydepunkter inkluderte en upopulær beslutning om å sende koreanske tropper til Irak, et mislykket forsøk på at flytte hovedstaden fra Seoul til Chungcheong-regionen og et bud på en koalisjon med det konservative parti, Stornasjonspartiet, noe som ble kritisert bredt.
Akkurat som forgjengeren Kim Dae-jung var han katolikk. Man han frafalt kirken mot slutten.
Roh ble mot slutten av sin levetid etterforsket for korrupsjon som også involverte hans familie. Dette skuffet mange av hans tilhengere da han hadde et image som en «ren» politiker. Roh innrømmet aldri noen korrupsjon, og etterforskningen tok slutt da han, som følge av skandalen, begikk selvmord. Hans død skapte stor oppsikt, og sittende president Lee Myung-bak ble anklaget for å ha ført en politisk motivert kampanje mot Roh.
Roh mottok i 2004 Den hvite ørns orden fra Polens president.
Det Betales

Det Betales er et norsk band  som ble dannet i 1976, som et hyllestband til The Beatles.
Bandet har holdt konserter i blant annet Argentina, England, Spania, Polen og Skandinavia. Bandet har spilt sammen med blant andre Tony Sheridan, som spilte med The Beatles under deres opphold i Hamburg i 1960. De har også samarbeidet med Beatles-manageren Alan Williams.
I april 2008 ble Det Betales sitt aller første album (CD) utgitt. Det selvtitulerte albumet består av originalmusikk sunget på norsk. Albumet ble utgitt på Tylden & Co. og ble produsert av svenske Peter Nord.
I 2009 ble dobbeltalbumet Norwegian Would utgitt, også produsert av Peter Nord og utgitt av Tylden & Co. I februar 2009 ble bandet tatt ut til den polske finalen i  Eurovision Song Contest med låten Jacqueline. Bandet reiste til Warszawa til direktesendt tv finale.
I 2011 markerte Liverpool by 50-årsjubileum for utgivelsen av My Bonny, som ble utgitt med Tony Sheridan og The Beatles i 1961. Sammen med Tony Sheridan på scenen i Liverpool sentrum foran ca. 40 000 engelskmenn var norske Det Betales. Bandet har også gjort mer enn 50 konserter på legendariske Cavern Club i Liverpool.
2016 skal bandet ut med showet The Beatles 50 years ago, sammen med Gaute Ormåsen og Christian Ingebrigtsen. I år er det Alt fra The Beatles 1966 som skal fremføres på scener over hele landet. Bandet feirer også 40-årsjubileum med konsert i Drammens Teater.
Polmak

Polmak (nordsamisk: Buolbmát, finsk: Pulmanki) er ei bygd i Tana kommune i Finnmark. Stedet ligger på sørsiden av elva Tana, ved riksgrensen til Finland. I bygda ligger Polmak kirke.

Geologi

Geachoaivigranitten sørøst for Polmak ble dannet for omtrent 2 500 millioner år siden. Dette er en dypbergart som markerer slutten på den arkeiske perioden i prekambriumtiden.
Pocadicnemis pumila

Utseende

Pocadicnemis pumila er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Pocadicnemis pumila er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Santos de Guápiles

Asociación Deportiva Santos de Guápiles er en costaricansk fotballklubb fra Guápiles i provinsen Limón. Den ble stifta i 1961. Klubben spiller i Primera División, noe den har gjort siden sitt siste opprykk i 2009. Draktene er røde og hvite, og laget har kallenavna «Santistas», «Guapileños» og «Rojiblancos». Klubbens hjemmebane er Estadio Ebal Rodríguez.
Santos de Guápiles har aldri vunnet Primera División, men har sølvmedaljer fra 2002 og Verano 2012.
Kombinert under Holmenkollrennene

Dette er en oversikt over de tre første plassene i alle kombinertrenn under Holmenkollrennene i Oslo. Listen inkluderer også renn i VM og OL.
Holmenkollrennene ble første gang arrangert i 1892, etter at Husebyrennet var blitt arrangert siden 1879. Siden verdenscupen ble innført vinteren 1983/84 har rennene i Holmenkollen vært en del av den. VM ble arrangert i Holmenkollen i 1930, 1966, 1982 og 2011, og OL i 1952.
Vinneren av det ordinære, individuelle kombinertrennet under Holmenkollrennene tildeles kongepokalen. Det er dermed den eneste skiøvelsen der en utlending har mulighet til å vinne en kongepokal.

Avvikling

Til og med 1925 ble kombinertrennene i Holmenkollen arrangert med langrenn på søndag og hopprenn på mandag. I årene 1926-1950 gikk langrennet og hopprennet fast på lørdag og søndag. Hopp først og langrenn dagen etter eller senere ble først gjennomført under OL i 1952. Det ble avviklet på den måten i årene 1963-1966 og fra og med 1970 og til i dag (med unntak av 1975, da kombinerthopprennet måtte utsettes på grunn av været). 18 kilometer langrenn ble erstattet av 15 kilometer fra og med 1954. 10 kilometer for normaldistanse ble innført i 2010. Gunder-metoden i kombinertlangrennet ble første gang prøvd i 1970, men ble deretter ikke gjentatt før i 1980. Siden da har alle kombinertrenn under Holmenkollrennene vært arrangert etter Gunder-metoden. Det eneste unntaket er VM i 1982, da Gunder-metoden ennå ikke var innført i det individuelle rennet, men ble brukt under lagkonkurransen. 
De aller fleste kombinerthopprennene i Holmenkollen er blitt holdt i Holmenkollbakken. Unntakene er årene 1965, 1966 (VM), 1970, 1971 og 1980-1984 (inkludert VM i 1982), da kombinerthopprennene ble holdt i Midtstubakken. To av de fire kombinertrennene i VM i 2011 og det ene av to verdenscuprenn i 2012 ble også holdt i den da gjenoppbygde Midtstubakken.

Avlysninger, utsettelser og flytting

Kombinertrenn i Holmenkollen er blitt avlyst fire ganger og flyttet én gang. I 1896 ble langrennet avlyst på grunn av dårlige snøforhold, og i 1898 måtte hele Holmenkollrennet avlyses på grunn av snømangel. I 1899 måtte hopprennet utsettes i to uker, og i 1932 ble hele Holmenkollrennet utsatt to uker på grunn av snømangel. I 1954 ble hopprennet avlyst på grunn av sterk vind. Tåke gjorde at det kombinerte hopprennet i 1975 måtte utsettes fra fredag til søndag. I 1990 gjorde snømangel at kombinertrennet måtte flyttes med hopprenn på Raufoss og langrenn på Vang. Det første av de to rennene i 2007 måtte avlyses på grunn av vind og problemer med sporet i Holmenkollbakken. Rennene i 2009 ble holdt i Vikersund, fordi Holmenkollbakken var under ombygging til VM 2011.
Rädda Barnen

Rädda Barnen er en svensk medlemsorganisasjon, tilsluttet Save the Children, som i 2006 hadde drøyt 89 000 medlemmer. Samme år var der 260 lokalforeninger over hele landet som arbeider med barnerettsspørsmål på regionalt og kommunalt nivå. De påvirker lokalpolitikere, arrangerer seminarer, driver samtalegrupper for foreldre, besøker flyktningmottak, arrangerer lekselesning og mer. Rädda Barnens ungdomsorganisasjon heter Rädda Barnens Ungdomsförbund (RBUF). Organisasjonen gir ut Barn: Tidningen om barns rättigheter. Styreleder i Rädda Barnens Riksförbund er siden 2016 Lise Bergh.
Rädda Barnen driver också projektet Utanpapper.nu till stöd för barn som vistas i Sverige illegalt.
Sarah Natasha Melbye

Biografi

Melbye har jobbet i NRK P1 med program som Herreavdelingen og Nitimen. Hun har senere også ledet Reiseradioen. Høsten 1999 forlot hun NRK for å bli programleder i den nystartede TV-kanalen Metropol TV. Der jobbet hun i halvannet år og ledet i overkant av 250 direktesendinger.
I januar 2001 begynte hun i TV 2. For TV 2 har Melbye ledet program som Tid for reise, Farmen, Fadderaksjonen, Gullfisken, Mens vi venter på operaen, Sarahs fornemmelse av kultur og Før helgen. Melbye har siden 2003 også tatt programoppdrag for Radio Norge.
I 1998 vant Melbye prisen Prix Radio for reportasjen «Jakten på rånerne». I 2001 ble hun nominert til Gullruten i kategorien Årets programleder. Prisen gikk det året til Dan Børge Akerø.
Høsten 2008 overtok Melbye som programleder for Vil du bli millionær? to år senere ble hun programleder for Big Brother på TV 2 Bliss. I 2012 ledet hun programmet Ettermiddagen sammen med Stian Barsnes-Simonsen og Silje Stang.
Mandag 11. mai 2015 begynte hun som informasjonssjef i Juritzen-forlagene. Våren 2016 tok hun over stillingen som daglig leder. Da Petter Stordalen kjøpte opp Juritzen-forlagene i 2018 og la dem under holdingselskapet Strawberry Publishing, ble Melbye sjef for forlagene Armada, Canoa, Capitana, Pilar og Pioner.
I 2019 forlot hun forlagsbransjen og gikk over til P4 Radio Hele Norge. Hun skal ha en fast programpost på kanalen P10 Country. «- Jeg er generelt musikkinteressert, men i løpet av de ti siste årene har countrymusikken blitt min store favoritt. I tillegg er jo dette en kanal som stadig flere lyttere oppdager og blir glad i, så jeg føler meg heldig som får jobbe i P10 Country,» sier hun i et intervju.
Mohamed Zidan

Danmark

Zidans fotballkarriere startet i klubben Al-Masry i 1998. Senere flyttet Zidan og hans familie til Danmark. Flere klubber i Dansk superliga viste interesse for han. Han bestemte seg for å gå til den danske klubben Akademisk Boldklub (AB) i 1999. I juni 2003 gikk han til erkerivalene FC Midtjylland. Zidan ble toppscorer i ligaen sesongen 2003/2004. Han fikk den prestisjetunge prisen "Årets spiller".

Fra Danmark til Tyskland

Mange store klubber fra europa ville signere spilleren etter suksessen i Danmark. Sommeren 2004 gikk han til den tyske toppklubben Werder Bremen for en prislapp på 3 millioner Euro. Han spilte 15 kamper og scoret 3 mål for Werder Bremen. Han var utleid til 1. FSV Mainz 05 i 2006. Han scoret 9 mål på 27 kamper og kom innpå som innbytter i 7 kamper. Zidan kom tilbake fra lån og storspilte i semi-finalen i den tyske cupen og ble man off the match og gjorde slik at Werder Bremen kom til finalen.
Etter en periode med skader og lite spillertid gikk han tilbake til klubben han var utlånt til 1. FSV Mainz 05 i januar 2007 og gjorde en god jobb der og scoret 13 mål på 15 kamper. Han ble kåret til klubbens beste spiller av bladet "kick". Zidan storspilte mot klubben FC Bayern München hvor han driblet Phillip Lahm og scoret ett nydelig mål på den tyske landslagsmålvakten Oliver Kahn.
I ett intervju sa han at han ønsket og spille for en klubb som Real Madrid, Barcelona FC, Liverpool eller Manchester United.
Sesongen 2007 scoret han mange fantastiske mål, men han klarte ikke og hindre 1. FSV Mainz 05 fra og rykke ned til 2. tysk bundesliga.

Overgangen til Hamburger SV

Zidan spilte så bra i 2006/07 sesongen at han ble hentet av storklubben Hamburger SV. Det var mange klubber fra Spania og også VfB Stuttgart som nylig hadde vunnet den tyske cupen, men han valgte enda ett år i Tyskland.
3. juni 2007 var han offisielt klar for Hamburger SV. Hamburger SV betalte € 5.5 millioner og han tjener €2.5 millioner.

Internasjonal karriere

Han ble kalt inn til Afrikamesterskapet 2006 og han takket ja. Egypt vant mesterskapet for 5. gang og det er bra til og være landslagsklubb. Han var også med i 2008 og vant også da. Senest nå i 2010 var han med å vinne afrikamesterskapet med Egypt.
Kirkeregionen Latium

Bispedømmer og kirkeprovinser

Kirkeregionen Latium består av 18 bispedømmer. Ett av dem er Roma bispedømme, dvs. pavens eget bispedømme, og dette gir denne kirkeregionen en særrolle. Kirkeregionen Latiums er også spesiell fordi samtlige av Latiums bispedømmer (og territorialabbedier) er direkte underlagt pavestolen. Bare sju av disse hører imidlertid til Romas kirkeprovins. De har spesielle særrettigheter og omtales som suburbikariske bispedømmer. De resterende bispedømmene er immediate, dvs. underlagt paven i egenskap av at han er kirkens overhode, men ikke i egenskap av hans status som metropolitt. Det fins ingen andre kirkeprovinser i kirkeregionen Latium.

Geografisk utstrekning

Kirkeregionens geografiske utstrekning er nesten sammenfallende med den politiske regionen Latium. Sora-Aquino-Pontecorvo bispedømme omfatter også noen sogn som ligger i provinsen L'Aquila (Abruzzo), mens Montecassino abbedi har noen sogn i provinsen Caserta (Campania)